Zły Komorow

Zły Komorow ( Senftenberg) je južnobraniborske město w Delnjej Łužicy. Leži při Čornym Halštrowje na brjoze Złokomorowskeho jězora. Ma wokoło 25.000 wobydlerjow a je zarjadniske sydło wokrjesa Hornje Błóta-Łužica. Wot lěta 1860, hdyž bu blisko njeho brunica wotkryta, hač do časa přewróta běše Zły Komorow wuznamny industrialny centrum srjedźneje Łužicy.

Město słuša wot 2017 zaso do připóznateho sydlenskeho ruma Serbow w Braniborskej.

 Geografija 
Zły Komorow so namaka na južnej kromje Delnjeje Łužicy, na juhu Braniborskeje blisko hranicy ze Sakskej. Najblišej wulkoměsće stej Choćebuz něhdźe 40 kilometrow sewjerowuchodnje a Drježdźany něhdźe 60 kilometrow juhozapadnje. Zły Komorow leži při Čornym Halštrowje runje na brjohu Złokomorowskeho jězora a na zapadnej kromje Łužiskeje jězoriny.

 Měšćanske dźěle 
Do Złeho Komorowa słušeja měšćanske dźěle Brězk (delnjoserbsce Brjazki, němsce Brieske), Němješk (Niemtsch), wjesce Čikecy (Peickwitz) a Hóznja (Hosena) južnje Złokomorowskeho jězora, Košyna (Großkoschen) a Košynka (Kleinkoschen) při wuchodnym kóncu jězora kaž tež Sedlišćo (Sedlitz) sewjerowuchodnje města.

Něhdyše wjeski Bukojna (Buchwalde), Wjaska (Jüttendorf), Gat (Thamm) a Nowe Městko (Neusorge) słušeja mjeztym do jadroweho města a njejsu oficielne měšćanske dźěle.

 Wobchad 
Přez Zły Komorow wjedźetej zwjazkowej dróze 96 (ze Žitawy do Sassnitza) a 169 (z Neuensalza do Choćebuza). Město je tež ze železniskim křižowanišćom čarow Lubnjow–Kamjenc a Priestewitz–Choćebuz.

 Wobydlerstwo  
Hač do 20. lětstotka rěčeše so w Złym Komorowje a wokolnych wjeskach Złokomorowska narěč, jedyn ze serbskich namjeznych dialektow.

 Wuwiće Złokomorowskeho wobydlerstwa wot 1300 do 2008 Werner Forkert: Senftenberger Rückblicke Interessantes aus der Senftenberger Geschichte. Herausgeber Buchhandlung „Glück Auf“, 2006. (pro lěta hač do 1875) Statistik Brandenburg: Daten ab 1875 (download als pdf, 330 kB) lěto  wobydlerjo lěto  wobydlerjo lěto  wobydlerjo lěto  wobydlerjo lěto  wobydlerjo lěto  wobydlerjo 1300 400 1858 1.517 1939 17.566 1989 31.580 1996 26.647 2003 29.474 1474 600 1867 1.638 1946 17.783 1990 29.622 1997 27.109 2004 29.136 1555 900 1875 2.847 1950 18.260 1991 28.840 1998 26.424 2005 28.774 1575 918 1890 5.134 1964 24.053 1992 28.470 1999 25.576 2006 28.071 1680 1.150 1910 13.742 1971 24.367 1993 28.123 2000 24.740 2007 27.515 1806 979 1925 17.472 1981 32.005 1994 27.637 2001 30.539 2008 27.417 1818 819 1933 17.803 1985 32.278 1995 27.336 2002 29.957  

 Partnerske města 
  Püttlingen w Němskej w Posaarskej wot lěta 1989
  Nowa Sól w Pólskej wot lěta 1992
  Senftenberg w Awstriskej wot lěta 1993
  Saint-Michel-sur-Orge we Francoskej wot lěta 1996
  Veszprém w Madźarskej wot lěta 1996
  Žamberk w Čěskej wot lěta 1996
  Fresagrandinaria w Italskej wot lěta 2003

 Žórła 

 Wotkazaj 

 Oficielna webstrona Złeho Komorowa 

Kategorija:Zły Komorow
Kategorija:Město w Braniborskej
Kategorija:Sydlišćo w Delnjej Łužicy
Kategorija:Sydlišćo při Čornym Halštrowje
Kategorija:Wokrjes Hornje Błóta-Łužica